Gran Polonia

miniatura|250px|Divisións administrativas do voivodato
O **Voivodato de Gran Polonia** (polaco: *województwo wielkopolskie*) é unha das 16 provincias (voivodatos) que conforman a República de Polonia, segundo a división administrativa do ano 1998. Creouse o 1 de xaneiro de 1999, a partir dos anteriores voivodatos de Poznań, Kalisz, Konin, Leszno, e dunha parte do antigo voivodato de Piła. É a segunda en tamaño e a terceira en poboación, con 29.826&nbsp;km² e 3,4 millóns de habitantes. Está dividido en 35 distritos ou poviatos, dos que 4 cidades posúen a categoría de poviato, e 226 comunas. As súas principais cidades son Poznań, Kalisz, Konin, Leszno, Piła e Gniezno. Comprende a maioría da rexión histórica (agás algunhas pequenas comunidades do suroeste) do mesmo nome (en polaco *Wielkopolska*).

### Situación e Natureza 
O voivodato sitúase no centro-oeste de Polonia. Ten dous parques naturais, varias reservas naturais e varios parques paisaxísticos. Os dous principais ríos da rexión son o Warta e o Noteć. O norte do voivodato é unha rexión lacustre.

### Historia 
O nome de Gran Polonia (en polaco: **Wielkopolska**, Francés: *Grande-Pologne*, Alemán:*Großpolen*, latín: *Polonia Maior*) utilízase só dende os séculos XIV e XV. Menciónase por primeira vez en latín en 1257, e por primeira vez en polaco en 1449. O nome de Gran ou Vella Polonia adoitan referirse a que é o berce de Polonia como estado. Antigamente, esta zona estaba habitada pola tribo dos Polanos e chamábase sinxelamente Polonia. Os fortes de Giecz e de Poznań construíronse no século X. A Gran Polonia era á rexión central do país de Mieszko I e de Boleslao I o Bravo, Poznań era a capital de Polonia. Até o século XI no que se mudou a capital a Cracovia.

Tras as Particións de Polonia, a rexión ficou baixo o dominio de Prusia e sufriu un proceso forzado de xermanización. Durante a segunda guerra mundial, foi anexionada pola Alemaña Nazi co nome de Wartheland ou *Warthegau*, país do Warta. En 1945, volveu a Polonia.

### Maiores cidades e poboacións 
(poboación en 2003)

* 25px Poznań (581.200)
* 25px Kalisz (106.500)
* Konin (83.600)
* Piła (76.800)
* Ostrów Wielkopolski (74.500)
* 25px Gniezno (71.600)
* 25px Leszno (63.500)
* Śrem (31.000) 
* Turek (30.700)
* Krotoszyn (29.100)
* Września (28.900)
* Swarzędz (28.200)
* Jarocin (26.000)
* Kościan (24.500)
* Wągrowiec (24.500)
* 24px Koło (24.300)
* Luboń (23.800)
* Środa Wielkopolska (22.200)
* Rawicz (21.700)
* Gostyń (20.800)
* Chodzież (20.500)

### División administrativa 
### Distritos rurais 
* Distrito de Chodzież – 47 502
* powiat czarnkowsko-trzcianecki – 87 781
* powiat gnieźnieński – 141 436
* powiat gostyński – 76 692
* powiat grodziski – 49 797
* powiat jarociński – 71 509
* powiat kaliski – 81 143
* powiat kępiński – 55 816
* 25px Distrito de Koło – 91 414
* powiat koniński – 124 826
* powiat kościański – 77 780
* powiat krotoszyński – 77 876
* 25px powiat leszczyński – 50 137
* powiat międzychodzki – 36 657
* powiat nowotomyski – 71 997
* powiat obornicki – 56 205
* powiat ostrowski – 159 833
* powiat ostrzeszowski – 54 945
* powiat pilski – 137 507
* powiat pleszewski – 62 686
* powiat poznański – 280 763
* powiat rawicki – 59 820
* powiat słupecki – 60 011
* powiat szamotulski – 85 451
* powiat średzki – 54 777
* powiat śremski – 59 266
* 25px Distrito de Turek – 85 208
* powiat wągrowiecki – 68 449
* powiat wolsztyński – 55 193
* powiat wrzesiński – 74 768
* powiat złotowski – 70 652

### Distritos urbanos 
* Poznań – 570 778
* Kalisz – 110 039
* Konin – 80 266
* Leszno – 63 787

### Economía 
Os principais sectores de actividade son a industria, o agroalimentario, os transportes , a construción, o comercio e os servizos.

## Véxase tamén 
### Outros artigos 
* Posnania